༈
གདོད་ནས་དབྱིངས་དང་ཡེ་ཤེས་ཟུང་འཇུག་གི །སྒྲ་འཕྲུལ་ཉམས་བརྒྱའི་རོལ་པས་
ལུང་རྟོགས་ཀྱི། །བསྟན་པའི་རྒྱལ་མཚན་འཛིན་པར་རྒྱལ་ཀུན་གྱིས། །དབང་
བསྐུར་རྒྱལ་ཐབས་བརྙེས་ལ་གསོལ་བ་འདེབས། །སྲིད་པའི་ཀློང་དུ་སྙིང་སྟོབས་
དག་བྱེད་ཀྱི། །ཆོ་ག་བསྟེན་ལ་དགོས་པ་མ་འགྲུབ་པར། །དུས་ཡོལ་སྲིད་མིན་དེ་
སླད་དབང་བ་བཅུའི། །རྣམ་འཕྲུལ་བྱིས་བློའི་ངོར་ཡང་མི་སྦེད་པར། །རྟག་བརྟན་
བདེ་བ་ཆེན་པོའི་རང་གཟུགས་སུ། །ཚེ་ཡི་དབང་ཕྱུག་མཆོག་གི་ངོ་བོ་རུ། །ཡོངས་
བཞེངས་ཁ་སྦྱོར་བདུན་ལྡན་ཟག་བྲལ་སྐུ། །རྣམ་འདྲེན་རྡོ་རྗེ་འཛིན་ལ་གསོལ་བ་
འདེབས། །གང་གི་མཐུ་བྱིན་སྣང་བ་ཟླ་མེད་པས། །སྡུག་བསྔལ་བདེན་པའི་མུན་པ་
མཐར་བྱེད་ཅིང༌། །ལམ་བདེན་བགྲོད་པ་འཁྲུལ་བ་སྤངས་པ་ཡིས། །འགོག་བདེན་
སྐུ་བཞིའི་རྒྱལ་སྲིད་ཟིན་གྱུར་ཅིག །རི་ཁྲོད་བཀྲ་ཤིས་ཆོས་གླིང་གི་རབ་འབྱམས་པ་ཚུལ་ཁྲིམས་རྒྱ་མཚོ་
དང་ཕྲིན་ལས་མཐར་ཕྱིན་གཉིས་ཀྱིས་༧ལྕང་སྐྱ་རིན་པོ་ཆེ་དང་ངེད་རང་གི་གསོལ་འདེབས་དགོས་ཞེས་བསྐུལ་ངོར་ཀཿཐོག་
པ་འགྱུར་མེད་ཚེ་དབང་མཆོག་གྲུབ་ཀྱིས་བྲིས་པ་སརྦ་མངྒ་ལཾ།།